ส่วนที่ 1

บริษัทที่ออกหลักทรัพย์

การดำเนินธุรกิจในรอบปี

ภาวะวิกฤติเศรษฐกิจโลกที่เกิดขึ้นในปี 2551 มีผลต่อเนื่องถึงปี 2552
ประเทศไทยก็ไม่อาจหลีกเลี่ยงผลกระทบจากการชะลอตัวทางเศรษฐกิจและการค้า อย่างไรก็ตาม
บริษัทฯ
ได้เตรียมรับกับสถานการณ์ดังกล่าวโดยดำเนินนโยบายการเงินอย่างระมัดระวังเพื่อรักษาสถานะการเงินให้มีความคล่องตัว
ยิ่งกว่านั้น ยังได้เพิ่มสัดส่วนการส่งออกผลิตภัณฑ์
เพื่อลดค่าใช้จ่ายในการเก็บรักษาสินค้าคงคลังซึ่งจะมีผลกระทบต่อ งบดุลของบริษัทฯ

อย่างไรก็ตาม ปี 2552 ก็เป็นปีที่มีความสำคัญอย่างยิ่งต่ออนาคตของบริษัทฯ โดยบริษัทฯ
ได้มีการดำเนินการอย่างเต็มที่ในการพัฒนาตลาดสำหรับผลิตภัณฑ์ของบริษัทฯ
โดยเฉพาะตลาดภายในประเทศ เช่น บริษัทฯ
ได้ให้การสนับสนุนลูกค้ากลุ่มโรงฉีดและชุบชิ้นงานสังกะสีในการแสวงหาตลาดใหม่ๆ
โดยได้ตั้งกลุ่มทำงานขึ้นมาเพื่อให้มีการผลิตชิ้นส่วนผลิตภัณฑ์ก๊อกน้ำจากโลหะสังกะสีผสมขึ้นในประเทศ
นอกจากนี้ บริษัทฯ
ยังได้มีการปรับปรุงเครื่องจักรให้สามารถใช้วัตถุดิบแร่สังกะสีได้หลากหลายชนิดยิ่งขึ้น

แต่กิจกรรมที่สำคัญที่สุดของบริษัทฯ คือการสำรวจแร่ เนื่องจากขณะนี้บริษัทฯ
กำลังเตรียมการปิดเหมืองแม่สอดในอีกไม่กี่ปีข้างหน้านี้ จึงได้มุ่งหาแหล่งวัตถุดิบใหม่มาทดแทน
ซึ่งแหล่งแร่ที่มีศักยภาพในปัจจุบันอยู่ที่จังหวัดลำพูนแต่การพัฒนาแหล่งแร่ดังกล่าวยังต้องใช้เวลาอีกนานและไม่สามารถทดแทนแหล่งแร่ที่เหมืองแม่สอดได้ทัน
บริษัทฯ จึงต้องเร่งรัดหาโครงการที่สามารถดำเนินการได้ในระยะเวลาอันใกล้
โดยได้ทำสัญญาสิทธิในการทำเหมืองกับผู้ถือสัมปทานเหมืองในประเทศพม่าใกล้อำเภอแม่สอดและคาดว่าจะสามารถดำเนินการผลิตได้ในปี
2553 นี้ สำหรับแผนงานระยะกลางและมีความสำคัญค่อนข้างมากคือ
การสำรวจแร่ในประเทศสาธารณรัฐประชาธิปไตยประชาชนลาวซึ่งได้เริ่มขึ้นแล้ว
โครงการดังกล่าวจะเป็นภารกิจสำคัญที่สุดของบริษัทฯ ในระยะ 2-3 ปีข้างหน้านี้ บริษัทฯ
จึงได้ทุ่มเทการสำรวจแร่ลงในพื้นที่นี้เพื่อให้เกิดสัมฤทธิ์ผล

โครงการร่วมทุนในนามบริษัท แม่สอดพลังงานสะอาด จำกัด
ได้ดำเนินการก่อสร้างแล้วเสร็จและนับเป็นปีแรกที่ได้ดำเนินการผลิตเต็มปี บริษัทฯ
ในฐานะผู้ถือหุ้นใหญ่รายหนึ่งของโครงการได้ให้การสนับสนุนเกษตรกรในพื้นที่บริเวณรอบเหมืองที่อาจมีการปนเปื้อน
ให้ปรับเปลี่ยนอาชีพจากการปลูกข้าว มาสู่การปลูกอ้อยสำหรับผลิตเอทานอล

บริษัทฯ ให้การสนับสนุนชุมชนทั้งหลายในพื้นที่ที่บริษัทฯ เข้าไปดำเนินการอย่างเต็มที่
โดยเฉพาะด้านสาธารณสุขและการศึกษา รวมถึงสาธารณประโยชน์อื่นๆ บริษัทฯ
เชื่อมั่นและให้ความสำคัญอย่างยิ่งต่อการดูแลมาตรการป้องกันด้านสิ่งแวดล้อมในมาตรฐานที่สูงสุด
โดยได้มีการติดตามตรวจสอบอย่างเข้มงวดอย่างสม่ำเสมอเพื่อให้บรรลุวัตถุประสงค์ที่กำหนดไว้

ความรับผิดชอบต่อสังคม

บริษัทฯ ให้ความสำคัญและสนับสนุนการทำงานร่วมกับภาคส่วนต่างๆ ทั้งภาคราชการ
ชุมชนและประชาสังคมในการพัฒนาคุณภาพชีวิตของชุมชนด้านต่างๆ โดยเฉพาะชุมชนที่บริษัทฯ
เข้าไปดำเนินงานด้วยหลักการทำงานที่เน้นกระบวนการมีส่วนร่วม
ซึ่งเป็นพันธะสัญญาที่มั่นคงควบคู่กับการดำเนินธุรกิจมีความรับผิดชอบต่อสังคม

ในปี 2552 บริษัทฯ ได้ส่งเสริมเกษตรกรชาวไร่อ้อยลุ่มน้ำแม่ตาว อำเภอแม่สอด จังหวัดตาก
อย่างต่อเนื่อง
นอกจากนี้ยังได้สนับสนุนชุมชนในการดูแลสุขภาพและจัดสวัสดิการในรูปแบบกองทุนออมทรัพย์
รวมทั้งส่งเสริมกิจกรรมด้านการศึกษา สาธารณสุขและสาธารณประโยชน์ต่างๆ
โดยมีการดำเนินงานที่ก้าวหน้า ดังนี้

โครงการพัฒนากลไกการบริหารจัดการด้านอาชีพและเพิ่มผลผลิตอ้อยพื้นที่ลุ่มน้ำแม่ตาว-แม่กุ

บริษัทฯ ได้สนับสนุนเกษตรกรชาวไร่อ้อยในพื้นที่ 3
ตำบลลุ่มน้ำแม่ตาวในช่วงเริ่มต้นของการปรับเปลี่ยนจากการปลูกข้าวมาสู่อาชีพใหม่
ให้สามารถดำรงอาชีพปลูกอ้อยได้อย่างยั่งยืน
โดยนำผู้เชี่ยวชาญด้านการปลูกอ้อยมาให้ความรู้เรื่องการปลูกอ้อยอย่างถูกวิธีเพื่อเพิ่มผลผลิต
การดูแลบำรุงรักษาตอ การพัฒนาศักยภาพด้านการบริหารจัดการ การตัดสินใจและการแก้ไขปัญหา
รวมถึงการจัดอบรมทั้งภาคทฤษฏีและ

การดำเนินงานของมูลนิธิผาแดงเพื่อพัฒนาคุณภาพชีวิตประชาชน

บริษัทฯ ได้ดำเนินโครงการและกิจกรรมพัฒนาคุณภาพชีวิตของชุมชนในพื้นที่ชนบทห่างไกล
ทั้งด้านสาธารณสุข การศึกษาและสาธารณประโยชน์ต่างๆ ภายใต้การดำเนินงานของ
“มูลนิธิผาแดงเพื่อพัฒนาคุณภาพชีวิตประชาชน” ซึ่งจัดตั้งขึ้นเมื่อปี 2550

ในปี 2552 มูลนิธิผาแดงฯ ยังให้การสนับสนุนการดำเนินงานของกองทุน 60 ปีครองราชย์
เพื่อสุขภาพและสวัสดิการชุมชน ทั้ง 4 กองทุนในพื้นที่ 3 ตำบลของอำเภอแม่สอด
ซึ่งมีประชากรประมาณ 20,000 กว่าคน ประกอบด้วย ตำบลพระธาตุผาแดง แม่ตาวและแม่กุ
โดยการดำเนินงานของกองทุนฯ ได้เปิดโอกาสให้คนในชุมชนร่วมคิด
ร่วมทำและร่วมพัฒนาไปด้วยกันตั้งแต่เริ่มต้น และมีคณะกรรมการ ที่ร่วมกันกำหนดนโยบาย
ทิศทางการดำเนินงานและการบริหารจัดการ ซึ่งแบ่งเป็นคณะกรรมการบริหารกองทุนฯ
ระดับนโยบายและคณะกรรมการบริหารกองทุนฯ ระดับตำบล ที่ประกอบด้วย ผู้นำชุมชน ผู้มี จิตอาสา
อาสาสมัครสาธารณสุขประจำหมู่บ้าน ผู้ทรงคุณวุฒิ ประชาคมแม่สอด สาธารณสุขอำเภอแม่สอด
เจ้าหน้าที่อนามัยตำบลและผู้แทนจากมูลนิธิผาแดงฯ เป็นต้น
ก่อเกิดเป็นภาคีเครือข่ายการทำงานที่เข้มแข็ง และรู้สึกเป็นเจ้าของกองทุนฯ ร่วมกัน

มูลนิธิผาแดงฯ เป็นผู้สนับสนุนการเงินให้กับกองทุนฯ เป็นหลัก
โดยเปิดโอกาสให้ประชาชนมีส่วนร่วมในการสมทบเงินเข้ากองทุนฯ ด้วย ในปี 2552
คณะกรรมการกองทุนฯ ได้ร่วมวางแนวทางการพัฒนากองทุนฯ
ให้มีความมั่นคงและยั่งยืนโดยปรับสถานะกองทุนฯ ที่ระดมเงินออมจากภาคประชาชนเป็นหลัก
เพื่อจัดสวัสดิการด้านการเกิด แก่ เจ็บ ตาย โดยชุมชนเป็นผู้กำหนดระเบียบกติกาต่างๆ
นับเป็นการวางรากฐานสังคมที่เข้มแข็ง และเอื้ออาทรต่อกัน
สอดคล้องกับนโยบายยกระดับสวัสดิการชุมชนเป็นวาระแห่งชาติเพื่อสร้างหลักประกันความมั่นคงให้กับชุมชนของรัฐบาล
ทั้งนี้กองทุน 60 ปีครองราชย์ฯ ได้เริ่มการออมเงินตั้งแต่ปี 2553 เป็นต้นไป โดยมีสมาชิกกองทุนฯ
กว่า 2,700 คนในปีแรก และมีเงินออมจากสมาชิกกว่า 570,000 บาท

ขณะนี้มูลนิธิผาแดงฯ ได้ดำเนินกิจกรรมเป็นเวลา 3
ปีและกำลังดำเนินการขอยื่นจดทะเบียนกับกรมสรรพากรเพื่อประกาศให้มูลนิธิผาแดงฯ เป็นองค์การ
หรือสถานสาธารณกุศล ตามประมวลรัษฎากร ซึ่งจะทำให้ผู้ที่บริจาคเงินเข้ามูลนิธิฯ
สามารถนำไปหักลดหย่อนภาษีได้และเพื่อประโยชน์ของทุกฝ่ายที่จะเข้ามาช่วยพัฒนาชุมชน

กิจกรรมส่งเสริมการศึกษา ศาสนา วัฒนธรรมประเพณีและสาธารณประโยชน์ต่างๆ

บริษัทฯ ได้มีส่วนร่วมในการพัฒนาคุณภาพการเรียนการสอนให้กับเด็กและเยาวชนในจังหวัดตาก
โดยมอบทุนการศึกษาปีละกว่า 600 ทุน
นอกจากนี้ยังดำเนินกิจกรรมส่งเสริมจริยธรรมและประเพณีอันดีงามของท้องถิ่นอย่างต่อเนื่องทุกปี

โครงการในอนาคต

เนื่องจากต้นทุนวัตถุดิบแร่เป็นหนึ่งในปัจจัยสำคัญต่อผลกำไร บริษัทฯ
จึงได้ให้ความสำคัญในการสำรวจหาแหล่งแร่แหล่งใหม่ภายในประเทศและพื้นที่ใกล้เคียงโดยเฉพาะอย่างยิ่งในภูมิภาคอินโดจีน
เพื่อเป็นแหล่งวัตถุดิบใหม่ทดแทนเหมืองแม่สอดฯ ที่กำลังจะหมดลง

บริษัทฯ ยังได้เน้นการลงทุนส่วนใหญ่ในโครงการเพิ่มประสิทธิภาพและความคล่องตัวในโรงถลุง
ทำให้บริษัทฯ สามารถลดต้นทุนในการซื้อวัตถุดิบแร่และเพิ่มแหล่งแร่ที่บริษัทซื้อมาป้อนโรงงานได้
ในการนี้ทำให้โรงงานสามารถใช้วัตถุดิบสังกะสีทุติยภูมิ (Secondary zinc materials)
ซึ่งมีต้นทุนที่ต่ำกว่าแร่ปกติและสามารถใช้แร่สังกะสีที่มีเปอร์เซ็นต์โลหะเงินปนอยู่สูงมาเป็นวัตถุดิบแร่ได้

1.  ข้อมูลทั่วไป

(1) บริษัท ผาแดงอินดัสทรี จำกัด (มหาชน) ประกอบธุรกิจเกี่ยวกับการทำเหมืองแร่

และถลุงแร่สังกะสี โดยสำนักงานกรุงเทพตั้งอยู่ที่อาคารซีทีไอ ทาวเวอร์ ชั้น 26-27 เลขที่
191/18-25 ถนนรัชดาภิเษก แขวงคลองเตย เขตคลองเตย กรุงเทพฯ 10110 ทะเบียนเลขที่
0107537000467 (เดิมเลขที่ บมจ. 293) Home Page : www.padaeng.com โทร. 0 2695
9499 โทรสาร 0 2695 9493 E-mail : woratipr@padaeng.co.th
ปัจจุบันมีทุนจดทะเบียนที่ชำระแล้ว 2,260,000,000 บาท คิดเป็นหุ้นจดทะเบียนที่ชำระแล้ว
226,000,000 หุ้น ในราคาหุ้นละ 10 บาท

(2) ชื่อ สถานที่ตั้งสำนักงานใหญ่ ประเภทธุรกิจ โทรศัพท์ โทรสาร
จำนวนและชนิดของหุ้นที่จำหน่ายได้แล้วทั้งหมดของบริษัท

2.1 บริษัท ผาแดงพร็อพเพอร์ตี้ส์ จำกัด สถานที่ตั้งสำนักงานใหญ่ เลขที่ 191/18-25 อาคารซีทีไอ
ทาวเวอร์ ชั้น 26-27, ถนนรัชดาภิเษก แขวงคลองเตย เขตคลองเตย กรุงเทพมหานคร 10110
โทรศัพท์ 02 695-9499 โทรสาร 02 695-9495 ประเภทธุรกิจ
พัฒนาที่ดินและประกอบนิคมอุตสาหกรรม จำนวนหุ้นทั้งหมด 800,000 หุ้น มูลค่าหุ้นละ 100 บาท
รวมเป็นทุนจดทะเบียนที่ชำระแล้วเต็มมูลค่า 80,000,000 บาท เป็นหุ้นสามัญชนิดเดียว

2.2 บริษัท ภูเทพ จำกัด สถานที่ตั้งสำนักงานใหญ่ เลขที่ 191/18-25 อาคารซีทีไอทาวเวอร์ ชั้น
26-27, ถนนรัชดาภิเษก แขวงคลองเตย เขตคลองเตย กรุงเทพมหานคร 10110 โทรศัพท์ 02
695-9499

โทรสาร 02 695-9495 ประเภทธุรกิจ สำรวจและทำเหมืองแร่ทองแดง และแร่เศรษฐกิจอื่นๆ
จำนวนหุ้นทั้งหมด 4,606,286 หุ้น มูลค่าหุ้นละ 62 บาท
รวมเป็นทุนจดทะเบียนที่ชำระแล้วเต็มมูลค่า 285,589,732 บาท เป็นหุ้นสามัญชนิดเดียว

2.3  บริษัท ผาแดงพุงซานเมททัลส์ จำกัด  สถานที่ตั้งสำนักงานใหญ่  เลขที่ 191/18-25
อาคารซีทีไอทาวเวอร์ ชั้น 26-27, ถนนรัชดาภิเษก  แขวงคลองเตย เขตคลองเตย
กรุงเทพมหานคร 10110

โทรศัพท์   02 695-9499  โทรสาร 02 695-9495  ประเภทธุรกิจ
อุตสาหกรรมผลิตและจำหน่ายผลิตภัณฑ์ทองแดง ทองเหลืองเหรียญกษาปณ์ตัวเปล่า
และปลอกกระสุนปืนกึ่งสำเร็จรูป จำนวนหุ้นทั้งหมด 10,000,000 หุ้น  มูลค่าหุ้นละ 25 บาท 
รวมเป็นทุนจดทะเบียนที่ชำระแล้วเต็มมูลค่า  250,000,000 บาท เป็นหุ้นสามัญชนิดเดียว 
(หมายเหตุ ได้จดทะเบียนเลิกบริษัทเมื่อวันที่ 6 มิถุนายน 2549
และถูกสั่งให้เป็นบริษัทล้มละลายเมื่อวันที่ 24 มีนาคม 2551)

2.4 บริษัท ผาแดงอินดัสทรี (ประเทศลาว) จำกัด สถานที่ตั้งสำนักงานใหญ่ แม่โขง อพาร์ตเมนต์
ห้อง 2223 ถนนหลวงพระบาง แขวงเวียงจันทน์ สปป. ลาว โทรศัพท์ 007 856 21 250137
โทรสาร 007 856 21 250137 ประเภทธุรกิจ
สำรวจและทำเหมืองแร่สังกะสีและโลหะพื้นฐานในประเทศลาว จำนวนหุ้นทั้งหมด 1,273,000
เหรียญสหรัฐฯ ชำระแล้ว 743,000 เหรียญสหรัฐฯ เป็นหุ้นสามัญชนิดเดียว

2.5 บริษัท ผาแดงอินเตอร์เนชั่นแนลไมนิ่ง จำกัด สถานที่ตั้งสำนักงานใหญ่ เลขที่ 191/

18-25 อาคารซีทีไอ ทาวเวอร์ ชั้น 26-27, ถนนรัชดาภิเษก แขวงคลองเตย เขตคลองเตย
กรุงเทพมหานคร 10110 โทรศัพท์ 02 695-9499 โทรสาร 02 695-9495 ประเภทธุรกิจ
สำรวจและพัฒนาการทำเหมืองแร่ในประเทศเวียดนาม จำนวนหุ้นทั้งหมด 1,000 หุ้น มูลค่าหุ้นละ
100 บาท รวมเป็นทุนจดทะเบียนที่ชำระแล้ว เต็มมูลค่า 100,000 บาท เป็นหุ้นสามัญชนิดเดียว

2.6 บริษัท ศิลาเอ็นเตอร์ไพรส์ จำกัด สถานที่ตั้งสำนักงานใหญ่ เลขที่ 68/5-68/6 ถนน
สายเอเชีย ตำบลแม่สอด อำเภอแม่สอด จังหวัดตาก โทรศัพท์ 055 533-777 โทรสาร 055
533-777 ประเภทธุรกิจ จำหน่ายหินย่อยและหินก่อสร้าง จำนวนหุ้นทั้งหมด 90,000 หุ้น
มูลค่าหุ้นละ 100 บาท รวมเป็นทุนจดทะเบียนที่ชำระแล้วเต็มมูลค่า 9,000,000 บาท
เป็นหุ้นสามัญชนิดเดียว (จดทะเบียนเลิกบริษัท เมื่อวันที่ 8 พฤษภาคม 2551
และได้จดทะเบียนเสร็จการชำระบัญชี เมื่อวันที่ 19 พฤษภาคม 2552)

2.7 บริษัท แม่สอดพลังงานสะอาด จำกัด สถานที่ตั้งสำนักงานใหญ่ เลขที่ 191/18-25
อาคารซีทีไอ ทาวเวอร์ ชั้น 26-27, ถนนรัชดาภิเษก แขวงคลองเตย เขตคลองเตย
กรุงเทพมหานคร 10110 โทรศัพท์ 02 695-9499 โทรสาร 02 695-9495 ประเภทธุรกิจ
ผลิตเอทานอลจากอ้อย จำนวนหุ้นทั้งหมด 6,750,000 หุ้น มูลค่าหุ้นละ 100 บาท
รวมเป็นทุนจดทะเบียนที่ชำระแล้วเต็มมูลค่า 675,000,000 บาท

เป็นหุ้นสามัญชนิดเดียว

 (3) บุคคลอ้างอิงอื่น ๆ

  3.1 นายทะเบียนหุ้นสามัญ

  บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย ถนนรัชดาภิเษก เขตคลองเตย กรุงเทพฯ 10110

  โทรศัพท์ : 0-2229-2800 โทรสาร : 0-2654-5427

  Call center : 0-2229-2888

  Website:http://www.tsd.co.th

E-mail:TSDCallCenter@set.or.th

  3.2 ผู้ตรวจสอบบัญชี

  นางณฐพร พันธุ์อุดม ผู้สอบบัญชีรับอนุญาต เลขที่ 3430

  นางสาวแน่งน้อย เจริญทวีทรัพย์ ผู้สอบบัญชีรับอนุญาต เลขที่ 3044

  และนายประสัณห์ เชื้อพานิช ผู้สอบบัญชีรับอนุญาต เลขที่ 3051

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

179/74-80 อาคารบางกอกซิตี้ทาวเวอร์ ชั้น 15

  ถนนสาทรใต้ เขตสาทร กรุงเทพฯ 10120

โทรศัพท์ 0-2286-9999 โทรสาร 0-2286-5050

3.3 ที่ปรึกษาทางกฎหมาย

สำนักงานกฎหมาย ดร.ประจิตต์ และวรพจน์

92/136 เมืองเอก โครงการ 3 ตำบลหลักหก อำเภอเมือง ปทุมธานี 12000

  โทรศัพท์ 0-2533-9887, 089-0331496

  โทรสาร 0-2997-7206

  3.4 ที่ปรึกษาหรือผู้จัดการภายใต้สัญญาการจัดการ

  - ไม่มี -